**Izveštaj SUK-a vezano za zadovoljstvo korisnika usluga karijernog savetovanja**

Tokom 2024.g. usluge Centra za upravljanje karijerom vezano za temu karijernog savetovanja, prema utvrđenoj proceduri pružanja stručne podrške u planiranju i razvoju karijere, **koristilo je ukupno 310 državnih službenika**, uglavnom rukovodilaca srednjeg nivoa ali i 35 lica na položaju. Ovaj postupak je obuhvatao i različite dodatne usluge kao što su: detaljna procena kompetencija i povratna informacija, izrada individualnog plana razvoja, koučing, feedback procena 360 stepeni.

U istom periodu usluge individualnog koučinga koristilo je 65 državnih službenika. Grupe podrške koristilo je oko 250 državnih službenika.

**Evaluacija ishoda sprovedenog postupka karijernog savetovanja** za 2024. godinu izvršena je tokom februara 2025. godine. U tu svrhu korišćen je on-line upitnik koji je popunilo 80 ispitanika.

Različiti aspekti zadovoljstva procenjivani su na skali ocena od 1 do 5.

|  |  |  |
| --- | --- | --- |
| **Aspekti zadovoljstva:** | **Prosečna ocena 2022.** | **Prosečna ocena 2024.** |
| Generalno zadovoljstvo celokupnim procesom karijernog savetovanja. | 4.25 | 4.51 |
| Zadovoljstvo predloženim planom razvoja kompetencija. | 4.22 | 4.33 |
| Stepen ostvarenja ciljeva i aktivnosti iz individualnog plana razvoja. | 3.77 | 4.05 |
| Zadovoljstvo predloženim obukama koje su pohađali kao deo karijernog razvoja. | 3.90 | 4.40 |
| Zadovoljstvo ostalim predloženim razvojnim aktivnostima (koučing, mentorstvo, rotacije, preuzimanje dodatnih zaduženja i odgovornosti i sl.) | 3.90 | 4.09 |
| ***Realizovane karijerne promene:*** |  |  |
| * Proširio mi se opis i raspon posla (preuzeo/la sam dodatne odgovornosti i zaduženja, bila uključen/a u radne grupe, projekte i dr.) | 52% | 72% |
| * Napredovao/la sam na rukovodeću poziciju (načelnik, šef, rukovodilac grupe, itd.). | 39% | 67% |
| * Promenio/la sam radno mesto i pomerio/la se na druge poslove unutar iste oblasti rada. | 17% | 20% |
| * Napredovao/la sam u više zvanje, ka stručnoj, ekspertskoj poziciji. | 10% | 23% |
| * Promenio/la sam radno mesto i pomerio/la se na druge poslove u drugoj oblasti rada. | 4% | 10% |
| * Prešao/la sam u drugi državni organ. | 2% | 5% |
| * Postavljen/a sam na položaj. | 2% | 0% |
| * Vratio/la sam se na nižu poziciju. | 0% | 0% |
| * Nije bilo nikakvih promena u mojoj karijeri. | 42% | 25% |

|  |  |  |
| --- | --- | --- |
| Zadovoljstvo onim što je karijerno savetovanje donelo profesionalnom i karijernom razvoju. | 3.92 | 4.30 |
| *Obrazloženje ocena (citati):*   * Podizanje efikasnosti u radu i osećaja uspešnosti * Unapredilo je moje veštine upravljanja profesionalnim razvojem zaposlenih. * Mislila sam da uvek sagledam sve cinjenice, a naucila sam da neke stvari propustam, jer ih ne smatram relevantnim. * Naučila sam da sebi psihički olakšam i kako da se odnosim prema podređenima u smislu da se dobro osećaju na poslu. * Jako mi pomoglo, pre svega da osvestim svoju ličnost, vrline i nedostatke, samim tim da radim i da poboljšam sopstvene kompetencije. * Sve je bilo u okviru očekivanog. * Jačanje ličnog integritea u kontaktu sa drugima, veća sigurnost, odlučnost, samostalnost u radu. * Odlične su ideje za uanpređenje, ali neke mi je u realnosti bilo teže da sprovedem. * Psiholog je izuzetno procenio situaciju, odnosno da bih "sagoreo" na prethodnom radnom mestu i kod prethodnog poslodavca. * Dobila sam preporuke koje obuke bi trebalo da pohađam (u oblasti upravljanja ljudskim resursima) i držim se toga. * Poboljšava se način i pristup pojedinim situacijama. * Došla sam do mnogih saznanja o sebi, o svojim nedostacima kojih i nisam bila svesna, ali i do saznanja kako da unapredim sebe. * Shvatila sam koje su moje mogućnosti u uslovima u kojima radim. * Imao sam jedno novo i korisno iskustvo. * Dobio sam na samopouzdanju i naučio nešto novo što mi koristi u svakodnevnom radu na rukovodećem radnom mestu. * Dobila sam potvrdu da mogu da ostanem dosledna svojim osobinama. * Karijerno savetovanje je odlično ali, na žalost, ne utiče na karijerni razvoj. * Postao sam svesniji obaveza i odgovornosti koje donosi viša pozicija ali, isto tako, i da mogu više da doprinesem instituciji u kojoj radim. | |  |
| Koliko su se osećali podržano od strane savetnika (psihologa u Centru) tokom karijernog savetovanja? | 4.43 | 4.47 |
| Stepen u kome su sledili preporuke savetnika. | 4.12 | 4.30 |

|  |  |
| --- | --- |
| *Predlozi za unapređenje rada Centra:*   * Individualno savetovanje o temama koje predstavljaju izazov na poslu. * Redovne konsultacije. * Redovni razgovori o dosadašnjim rezultatima i planovima za dalji razvoj. * Da obiđu radno mesto zaposlenog. * Da imamo mogućnost da ih u svakom trenutku kontaktiramo ukoliko se pojave neki problemi. * Da uvedu savetodavne vebinere. |  |